На основу Програма коришћења срестава Буџетског фонда за заштиту животне средине Града Ужица за 2022. годину („Службени лист Града Ужица“ броj 3/22),), члана 80. Статута Града Ужица („Службени лист“ број 4/19), Одлуке о Буџету града Ужица за 2022. годину („Службени лист Града Ужица“ број 57/2021.) и Уговора са Министарством заштите животне средине бр.503-12/22 од 18.03.2022. године , Градско веће Града Ужица на седници одржаној 10.11.2022.године, доноси

**ПРАВИЛНИК О ИЗМЕНАМА И ДОПУНАМА ПРАВИЛНИКА**

**О СПРОВОЂЕЊУ МЕРЕ СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ ИЗВОРА НА ТЕРИТОРИЈИ ГРАДА УЖИЦА У 2022. ГОДИНИ**

**Члан 1.**

У Правилнику о суфинансирању мера смањење загађења ваздуха пореклом из индивидуалних извора на територији града Ужица („Сл.лист Града Ужица“ број 13/22) у члану 27. став 2 мења се и гласи:

„ Услов да се пренесу средства привредном субјекту је потврда Комисије да су уређаји набављени у складу са достављеним предрачуном и условима Јавног позива. Поред рачуна и гарантних листова за уграђене уређаје, за меру набавка котла на гас услов за исплату средстава је склопљен Уговор о испоруци гас са ''Ужице-гас“ АД или Решење о извођењу радова на уградњи унутрашње гасне инсталације, а за меру набавка котла на пелет извештај о пуштању у рад од стране овлашћеног сервисера.“

**Члан 2.**

 Правилнику о суфинансирању мера смањење загађења ваздуха пореклом из индивидуалних извора на територији града Ужица („Сл.лист Града Ужица“ број 13/22) у осталим деловима остаје непромењен.

**Члан 3.**

 Овај Правилник о изменама и допунама правилника о спровођењу мере смањења загађења ваздуха пореклом из индивидуалних извора на територији града Ужица у 2022. години ступа на снагу даном објављивања у „Службеном листу Града Ужица.

ГРАДСКО ВЕЋЕ

III Број 352-81/22

Датум: 10.11.2022.године